รัฐบาลไทย-ข่าวทำเนียบรัฐบาล-รองนายกรัฐมนตรี จุรินทร์ฯ  ยืนยันรัฐบาลไม่มีนโยบายส่งออกหน้ากากอนามัยประเภทที่ต้องใช้ในไทย ถือเป็นของจำเป็นของคนทั้งประเทศ
วันอังคารที่ 17 มีนาคม 2563
รองนายกรัฐมนตรี จุรินทร์ฯ  ยืนยันรัฐบาลไม่มีนโยบายส่งออกหน้ากากอนามัยประเภทที่ต้องใช้ในไทย ถือเป็นของจําเป็นของคนทั้งประเทศ
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์  ยืนยันรัฐบาลไม่มีนโยบายส่งออกหน้ากากอนามัยประเภทที่ต้องใช้ในไทย ถือเป็นของจําเป็นของคนทั้งประเทศ
วันนี้ (17 มี.ค.63) เวลา16.40น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาลนายจุรินทร์ ลักษณวิศิษฏ์รองนายกรัฐมนตรีและรัฐมนตรีว่าการกระทรวงพาณิชย์ พร้อมด้วยนายบุณยฤทธิ์ กัลยาณมิตรปลัดกระทรวงพาณิชย์ แถลงเกี่ยวการจับกุมดําเนินคดีกรณีของการกระทําความผิดเกี่ยวกับเรื่องของหน้ากากตามพระราชบัญญัติว่าด้วยราคาสินค้าและบริการ สรุปดังนี้
รองนายกรัฐมนตรี กล่าวว่า การดําเนินการดังกล่าวมี2กรณี ได้แก่กรณีที่ 1คือการดําเนินคดีในเรื่องที่เกี่ยวข้องกับการขายหน้ากากอนามัยออนไลน์ซึ่งจะได้มีการดําเนินคดีกับร้านที่ชื่อว่า“ช้าง”และมีการขายหน้ากากอนามัยผิดกฎหมาย บนแพลตฟอร์มที่ชื่อว่า“ช้อปปี้”(Shopee)ยี่ห้อ “เวลแคร์” จํานวน50ชิ้นต่อกล่องในราคากล่องละ1,050บาท หรือเฉลี่ยชิ้นละประมาณ21บาท รวมค่าส่งอีก80บาท รวมเป็น 1,130บาท ด้วยข้อหา ขายเกินราคาที่กําหนด และค้ากําไรเกินควรโดยขายเกินราคาที่กําหนด จะมีโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ ส่วนข้อหาค้ากําไรเกินควรจะมีโทษจําคุกไม่เกิน7ปี ปรับไม่เกิน 140,000 บาท หรือทั้งจําทั้งปรับ จากนี้ไปเจ้าหน้าที่กรมการค้าภายในและผู้เกี่ยวข้องก็จะไปแจ้งความกับตํารวจคุ้มครองผู้บริโภค หรือ ปคบ. เพื่อดําเนินคดีต่อไปโดยจะแจ้งความดําเนินคดีกับร้าน“ช้าง”และกรรมการผู้จัดการช้อปปี้ประเทศไทยจํากัดทั้งนี้มีการตรวจสอบพบว่าภายหลังจากที่ได้มีการแจ้งความดําเนินคดีกับแพลตฟอร์มLazadaใน3กรณีแล้วการค้นหาหน้ากากหรือหน้ากากอนามัยในแพลตฟอร์มดังกล่าวก็ดูเหมือนจะหายไปแล้วอย่างไรก็ตาม หากพบการกระทําความผิดการขายเกินราคาหรือค้ากําไรเกินควร สามารถแจ้งมาได้ที่1569เพื่อที่จะได้ติดตามตรวจสอบและดําเนินคดีต่อไป
โอกาสนี้รองนายกรัฐมนตรีและรัฐมนตรีว่าการกระทรวงพาณิชย์ เตือนแพลตฟอร์มต่างๆ ที่ยังปล่อยให้มีการนําหน้ากากอนามัยซึ่งต้องจําหน่ายในราคาที่กําหนดมาเปิดร้านขาย ถือเป็นการกระทําที่ผิดกฎหมาย แม้แต่การหลีกเลี่ยง ขายสินค้าในราคากําหนด แต่รวมบริการแฝงคือค่าขนส่ง300บาท400บาท และ500บาท เข้าข่ายการทําผิดเช่นกันทั้งนี้ การควบคุมราคาจะรวมทั้งสินค้าและค่าบริการ คือค่าขนส่งด้วยสําหรับหน้ากากผ้านั้น ไม่ได้เป็นสินค้าควบคุม เพราะรัฐบาลต้องการส่งเสริมที่จะให้ประชาชนได้มาใช้หน้ากากผ้ามากขึ้น เลี่ยงการใช้หน้ากากอนามัยทางการแพทย์ เพื่อให้บุคลากรทางการแพทย์ได้ใช้หน้ากากอนามัยก่อน รวมถึงบุคคลกลุ่มเสี่ยงอื่น เช่น ผู้ป่วย เป็นต้น ซึ่งหน้ากากผ้าสามารถจําหน่ายออนไลน์ได้โดยไม่ต้องมีการควบคุมกรณี 2 คือ กรมการค้าภาย ได้ตรวจสอบโรงงานผลิตหน้ากากแห่งหนึ่งที่สะแกงาม บริษัทเนชั่นแนล คอตตอนโปรดักท์จํากัด ซึ่งผลิตหน้ากากHealth Maskพบว่า ขายให้กับบริษัท สเปเชียลตี้ เท็คคอร์ปอเรชั่นเมื่อปรากฏว่า โรงงานผลิตหน้ากากดังกล่าวเป็นโรงงานผลิตหน้ากากที่เข้ากรณีเป็นหน้ากากทางเลือกไม่มี อย. ไม่ว่าจะเป็นโรงงานผลิตหน้ากากประเภทใดก็ต้องแจ้งข้อมูลให้กับกรมการค้าภายในทราบ ดังนั้นข้อหา คือ ไม่แจ้งข้อมูลการผลิต ต้นทุน และสต็อกให้เลขานุการคณะกรรมการ กกร. คือ กรมการค้าภายในทราบ ซึ่งมีโทษจําคุกไม่เกิน 1 ปี ปรับไม่เกิน 20,000 บาท หรือทั้งจําทั้งปรับ หากตรวจสอบต้นทุนแล้วพบว่าขายเกินราคาที่กําหนดหรือค้ากําไรเกินควร ก็จะแจ้งข้อหาเพิ่มอีก 2 ข้อหา เพราะกรณีหน้ากากทางเลือกนั้น กําหนดไว้ชัดเจนว่าการขายจากโรงงานไปยังผู้ค้าส่งจะบวกได้ไม่เกินร้อยละ 10 จากต้นทุน พบว่าเกินก็จะแจ้งข้อหาเพิ่มเติมกับตํารวจ ปคบ. เช่นเดียวกัน
รองนายกรัฐมนตรีและรัฐมนตรีว่าการกระทรวงพาณิชย์ กล่าวถึงการกระจายหน้ากากอนามัยว่า ที่ประชุมของศูนย์กระจายหน้ากาก ได้พิจารณากระจายหน้ากากไปแล้ว วันนี้มีการแจ้งยอดการผลิต จํานวน 1 ล้าน 8 แสน ชิ้น ส่งให้กระทรวงสาธารณสุขไปบริหารจัดการกระจาย จํานวน 1 ล้านชิ้น ไปยังสถานพยาบาลต่าง ๆ ทั้งของรัฐและเอกชน รวมถึงบุคลากรทางการแพทย์ ส่วนที่เหลือ 8 แสนชิ้น กรมการค้าภายในบริหารจัดการกระจายไปยังร้านค้าต่าง ๆ และร้านขายยา เป็นต้นอย่างไรก็ตามยอมรับว่ายังมีความขาดแคลนหน้ากากอนามัย ไม่พอกับความต้องการของประชาชนทั้งประเทศเพราะข้อจํากัดในเรื่องของการผลิต ซึ่งได้ประสานงานโรงงานการผลิตให้เพิ่มกําลังการผลิตโดยเปลี่ยนไลน์การผลิตจากการผลิตสินค้าชนิดอื่นหันมาผลิตหน้ากากอนามัยเพื่อการแพทย์มากขึ้น ซึ่งปัจจุบันสามารรถเพิ่มมาได้เป็น 1 ล้าน 8 แสนชิ้น ดังกล่าว และแนวโน้มอาจจะเพิ่มเติมขึ้นไปได้อีกจํานวนหนึ่ง ทั้งนี้ ถือหลักในการกระจายหน้ากากอนามัยทางการแพทย์ ให้สถานพยาบาล บุคลากรทางการแพทย์และผู้ป่วย ลําดับแรกยืนยันรัฐบาลไม่มีนโยบายที่ต้องการให้ส่งออกหน้ากากอนามัยซึ่งเพราะเป็นสินค้าที่ประเทศไทยจําเป็นต้องใช้
----------------
กลุ่มประชาสัมพันธ์และเผยแพร่ สํานักโฆษก